Jalkapallon Euroopan-mestaruuskilpailut 2024

Jalkapallon Euroopan-mestaruuskilpailut 2024 () järjestetään Saksassa. Ne ovat järjestyksessään 17. jalkapallon miesten Euroopan-mestaruuskilpailut. Saksa järjestää Euroopan-mestaruuskilpailuja toista kertaa.

Hakuprosessi
Kilpailujen isännyyttä hakivat Saksa ja Turkki. Myös Norja, Ruotsi, Suomi ja Tanska harkitsivat isännyyttä yhteisellä hakemuksella, mutta lopulta vetäytyivät valintaprosessista. Kisaisännästä päätettiin 27. syyskuuta 2018. Saksa voitti äänin 12–4.

Karsinnat 

Lopputurnaukseen pääsee yhteensä 24 joukkuetta. Karsintoihin osallistuivat 53 UEFA:n jäsenmaata pois lukien isäntämaa Saksa ja Venäjä, joka suljettiin pois kisoista Ukrainaan tekemänsä hyökkäyksen johdosta. EM-kilpailujen karsintalohkot arvottiin 9. lokakuuta 2022. Joukkueet jaettiin kymmeneen lohkoon, joista seitsemässä pelaa viisi joukkuetta ja kahdessa lohkossa kuusi. Lohkojen kaksi parasta joukkuetta pääsee suoraan kisoihin. Loput kolme paikkaa on varattu Kansojen liigan pudotuspelien voittajille.

Lopputurnaukseen selvinneet joukkueet

Pelipaikat 
Hakuprosessin aikana Saksa ilmoitti 10 stadionia ottelupaikoiksi. Kisojen finaali pelataan Berliinin Olympiastadionilla.

Lohkoarvonta 
Lopputurnauksen lohkoarvonta suoritetaan 2. joulukuuta 2023 Hampurissa.
 Kori 1: Lohkovoittajat sijoilla 1–6
 Kori 2: Lohkovoittajat sijoilla 7–10, lohkokakkoset sijoilla 1–2
 Kori 3: Lohkokakkoset sijoilla 3–8
 Kori 4: Lohkokakkoset sijoilla 9–10, Kansojen liigan playoff-voittajat

Pelijärjestelmä 
Lopputurnaukseen pääsevät 24 maata jaetaan kuuteen neljän joukkueen alkulohkoon. Pudotuspeleihin, jotka koostuvat neljännesvälieristä, puolivälieristä, välieristä ja loppuottelusta, pääsevät jokaisen lohkon ensimmäiseksi ja toiseksi sijoittuneet joukkueet sekä neljä parasta lohkokolmosta.

Alkulohkot 
Lohkovoittajat, toiseksi sijoittuneet joukkueet sekä neljä parasta kolmanneksi sijoittunutta joukkuetta etenivät pudotuspeleihin Kaikki ajat CEST (UTC+2).

Sijoituksen määräytyminen
Tasapisteissä olevien joukkueiden sijoitukset määräytyvät seuraavasti:
 pisteet keskinäisissä otteluissa
 maaliero keskinäisissä otteluissa
 tehdyt maalit keskinäisissä otteluissa
 jos yhä tasapisteissä, käytetään kriteereitä 1–3 niiden joukkueiden keskinäiseen otteluun, joiden sijoitus on vielä selvittämättä
 maaliero kaikissa otteluissa
 tehdyt maalit kaikissa otteluissa
 voitot kaikissa otteluissa
 jos pelataan alkulohkon viimeistä kierrosta, tasapisteissä olevat joukkueet pelaavat rangaistuspotkukilpailun
 fair-play-tilasto kaikissa otteluissa
 kokonaisranking

Lohko A

Lohko B

Lohko C

Lohko D

Lohko E

Lohko F

Lohkokolmoset

Pudotuspelit 
Pudotuspelit pelataan aina ratkaisuun saakka. Ottelun ollessa tasan varsinaisen peliajan (mahdollisine lisäaikoineen) päättyessä, pelataan 2 × 15 minuutin jatko-ottelu, joka pelataan kokonaan riippumatta syntyykö maaleja vai ei. Kultainen maali -sääntö ei ole käytössä. Mikäli peli on tasan jatko-ottelun jälkeen, suoritetaan jatkoonpääsystä, tai loppuottelussa lopullisesta sijoituksesta rangaistuspotkukilpailu.

Neljännesvälierät

Puolivälierät

Välierät

Loppuottelu

Televisiointi

Suomessa
Suomessa EM-kilpailut televisioi yksinoikeudella YLE. Kaikki ottelut tulevat olemaan näkyvissä Yle Areenassa, ja suurin osa otteluista näytetään myös Yle TV2 -kanavalla.

Lähteet

Aiheesta muualla 
 UEFA Euro 2024 (UEFA.com) 

Euroopan-mestaruuskilpailut 2024